Otrava krve

Otrava krve je siedmy album brnianskej rockovej skupiny Progres-Pokrok, ktorá do konca 80. rokov používala názov Progres 2. Platňa vyšla v roku 1990 a ide o posledný štúdiový album tejto skupiny.

 Album a jeho história 
Po koncertnom programe a albume Změna!, ktorý vyšiel v roku 1988, sa zloženie skupiny Progres 2 celkom zmenilo. Zostal len bubeník a líder skupiny Zdeněk Kluka a klávesista Milan Nytra, novými členmi sa stali gitarista Mirek Sova, basgitarista Dalibor Dunovský a speváčka, prvá žena v histórii skupiny, Pavla Dvořáčková. Názov sa zmenil na Progres-Pokrok a koncom roku 1987 už toto zloženie pracovalo na novom koncertnom programe Otrava krve. Nový projekt, ktorý režíroval Peter Scherhaufer, režisér Divadla na provázku, znova spojoval hudbu so scénickými výstupmi a kulisami. Témou, ktorú vytvorili spoločne Kluka a Nytra, sa stala paródia na budovateľské nadšenie a stalinizmus 50. rokov 20. storočia, čo bol na vtedajšiu dobu odvážny počin.

Koncertnú premiéru projektu Otrava krve odohrali na jar 1988, a aj keď bol program schválený, na vystúpenie často dozerali príslušníci Štátnej bezpečnosti. Projekt bol úspešný, celkovo sa usporiadalo 165 repríz, počas nežnej revolúcie ale koncertovanie ukončili. Skupina sa ešte schádzala v štúdiu, kde nahrala skrátenú verziu Otravy krve, ktorá v roku 1990 vyšla na LP, a vo februári 1990 sa definitívne rozpadla.

 Vydávanie albumu 
Otrava krve vyšla na LP v roku 1990 vo vydavateľstve Panton. Na CD táto verzia nikdy nevyšla. Roku 2008 však vyšla vo vydavateľstve FT Records reedícia na CD, ktorá obsahuje kompletný program Otravy krve zložený z koncertných záznamov (skladby 1–8) a demonahrávok (skladby 9–13) natočených v roku 1988. Skladby „Lavina“ a „Otrava krve“ boli prevzaté z pôvodného LP vydania (nahrané 1990).

 Zoznam skladieb 
 Pôvodná verzia (1990) 
 „Pochod plášťů ve větru“ (Kluka/Kluka) – 4:19
 „Všichni se budeme mít“ (Kluka/Kluka) – 4:31
 „Nejlíp je doma“ (Nytra/Nytra, Čort) – 3:35
 „Tři dni boje“ (Kluka, Nytra/Kluka, Nytra) – 6:11
 „Požár věžní těže“ (Nytra/Nytra) – 4:37
 „Komár“ (Nytra/Nytra) – 5:34
 „Otrava krve“ (Kluka/Nytra) – 4:13
 „Lavina“ (Nytra/Nytra, Čort, Dvořáčková) – 6:23

 Reedícia (2008) 
 „Botostroj“ (Nytra) – 3:31
 „Požár věžní těže“ (Nytra/Nytra) – 4:36
 „Nejlíp je doma“ (Nytra/Nytra, Čort) – 3:57
 „Tři dni boje“ (Kluka, Nytra/Kluka, Nytra) – 6:48
 „Dneska všichni tančí“ (Kluka/Kluka) – 4:07
 „Za vozém“ (Kluka/Kluka) – 5:04
 „Komár aneb hromadně vysávat“ (Nytra/Nytra) – 5:38
 „Naše srdce ohnivé jsou buchary“ (Nytra/Nytra) – 5:05
 „Pochod plášťů ve větru“ (Kluka/Kluka) – 4:11
 „Takové obyčejné štěstí“ (Nytra/Nytra) – 10:16
 „Dilema Viléma“ (Nytra/Kluka) – 2:51
 „Kapela Hyena“ (Kluka/Kluka) – 4:50
 „Všichni se budeme mít“ (Kluka/Kluka) – 4:28
 „Lavina“ (Nytra/Nytra, Čort, Dvořáčková) – 6:31
 „Otrava krve“ (Kluka/Nytra) – 4:14

 Obsadenie 
 Progres-Pokrok
 Pavla Dvořáčková – spev
 Mirek Sova – elektrická gitara, vokály
 Dalibor Dunovský – basgitara
 Milan Nytra – klávesy, spev
 Zdeněk Kluka – bicie, spev

 Referencie 

 Zdroj 

Kategória:Albumy Progres 2
Kategória:Hudobné albumy z 1990
Kategória:Albumy Pantonu